Lolland-Falsters Stifts-Tidende, 1839-01-15
Frankrig. Bladene meddele nu de forskjellige Gratulationstaler, som ere blevne holdte til Kongen, og anstiller tillige Betragtninger over dem. Om den af den østerrigske Gesandt, Grev Appony, paa det diplomatiske Corps Vegne holdte Tale, og Kongens Svar, hedder det saaledes: begge Taler, vare diplomatiske, og erindrede om det bekjendte Udsagn, at Talen var givet Menneskene for at skjule deres Tanker. Den Yttring, hvormed Dupin har paadraget sig Ministrenes Misfornøielse, bestod i, at han ved at omtale Greven af Paris's Fødsel ønskede, at han maatte blive opdragen til at agte de constitutionelle Jnstitutioner, hvis Erhvervelse havde kostet Frankrig saa mange Offere, og hvis oprigtige Udøvelse fra alle Statsmagtens Sider, dog enhver indenfor dens Skranker, alene formaaede at sikkre den offentlige Frihed, hvis Forsvar paalaae Deputeretkammeret. – Udkastet til Svars-Adressen er nu færdig fra Committeen, og en alt bleven oplæst i Deputeretkammeret. J denne er der flere Punkter, der vil give Anledning til hæftige Debatter, saaledes har Adressen navnlig erklæret at Frankrig i høi Grad interesserede sig for den belgiske Nation, der var nøie forenet med Frankrig, ved Lighed i Principer og Jnteresser. Om Anco nas Rømning hedder det endvidere, at denne Begivenhed har afgivet et glimrende Beviis for Frankrigs Agtelse for Tractater, men Deputeretkammeret beklager dog, at denne ikke er skeet under mere passende Omstændigheder, og under betingelser, som en viis og forsigtig Politik burde have fordret. Foruden at Adressen saaledes i tvende Punkter udtaler sig mod Trontalen, opfordrer den og Regjeringen til atter at fremkomme med de i den forrige Session saa stærkt bekæmpede Lovforslag om Renteconversionen, og om Organisationen af Generalstaben. Ogsaa Dupins Yttring i sin Gratulation har fundet Gjenklang i Adressen, hvor det et Sted hedder: Vi ere overbeviste om, Sire, at kun en ubrødelig Enighed af de inden deres Skranker holdte constitutionelle Magter kan begrunde Landets Sikkerhed og give Deres Regjering Kraft. Efterat dette Udkast er bleven bekjendtgjort, troer man i Almindelighed ikke at Ministeriet vil holde sig, og det saa meget mindre, som Dupin i Adressecommitteen, hvor han ikke deeltog i Afstemningen, til Slutningen erklærede, at efter hans Overbeviisning maatte det ansees som en absolut Umulighed at Ministeriet kunde bestaae. Under disse for Ministeriet uheldige Omstændigheder, er den glædelige Efterretning ankommen, at Blokade-Eskadren har efter en 4 Timers Kanonade indtaget den mexikanske Fæstning, St. Juan d'Ulla. Skjøndt denne Erobring formodentlig vil fremkalde en for Frankrig, gunstig Afgjørelse af Stridighederne med Mexico, tvivler man dog meget paa at den vil frelse Ministeriet, og Bladene gjøre i saa Maade opmærksomme paa, at Algiers Jndtagelse i 1830 ikke formaaede at frelse det da regjerende Dynastie. Guisquets oftomtalte Proces mod Redacteuren af Bladet Messager, er i disse Dage bleven paakiendt, men skjøndt Redacteuren er bleven dømt i en Mulct, er dog Guisquet bleven saa compromitteret ved de fremkomne Oplysninger, at han alt har faaet sin Afskeed som Statsraad, og vel neppe engang vil kunne beholde sin Plads som Deputeret.